C 484/30
LT
Europos Sąjungos oficialusis leidinys
2022 12 20
Nauja apyvartinių eurų monetų nacionalinė pusė (2022/C 484/12)
Portugalijos išleistos naujos proginės apyvartinės 2 eurų monetos nacionalinė pusė Apyvartinės eurų monetos yra teisėta mokėjimo priemonė visoje euro zonoje.
Siekdama informuoti visas šalis, kurių veikla susijusi su šiomis monetomis, ir plačiąją visuomenę, Komisija skelbia visų naujo eurų monetų dizaino variantų aprašą (1).
Remiantis 2009 m. vasario 10 d.
Tarybos išvadomis (2), euro zonos valstybėms narėms ir šalims, su Europos Sąjunga sudariusioms susitarimą dėl pinigų, kuriuo numatoma išleisti eurų monetas, suteikiama teisė išleisti tam tikrą proginių apyvartinių eurų monetų skaičių laikantis tam tikrų sąlygų – visų pirma tai turi būti tik 2 eurų nominalo monetos.
Tokių monetų techninės charakteristikos yra tokios pat kaip kitų 2 eurų monetų, tačiau nacionalinėje pusėje yra proginis atvaizdas, turintis didelę simbolinę prasmę tai valstybei ar visai Europai.
Monetas leidžianti šalis – Portugalija.
Proga – 100-osios Gago Coutinho ir Sacaduroso Cabralio perskridimo per Pietų Atlanto vandenyną (1922 m.) metinės.
Dizaino aprašas.
Šios kelionės tikslas buvo pasiektas naudojantis tik vidaus navigacijos priemonėmis: modifikuotu sekstantu ir kurso taisikliu.
Monetoje pavaizduotas vienas iš trijų biplanų „Fairey III“, naudotų skrydžiui nuo Lisabonos iki Rio de Žaneiro.
Monetos krašte – įrašas „TRAVESSIA DO ATLÂNTICO SUL“ (liet. „PIETŲ ATLANTO PERSKRIDIMAS“).
Po lėktuvu – įrašas „PORTUGAL 1922–2022“.
Kalyklos ženklas – „CASA DA MOEDA“ (kalyklos pavadinimas portugalų kalba).
Išorinėje dalyje (žiede) pavaizduota dvylika Europos Sąjungos vėliavos žvaigždučių.
Numatomas tiražas – 1 000 000 monetų.
Išleidimo data – 2022 m. kovo mėn.
(1) Žr.
OL C 373, 2001 12 28, p.
1, kur pavaizduotos visų 2002 m. išleistų eurų monetų nacionalinės pusės.
(2) Žr.
2009 m. vasario 10 d.
Ekonomikos ir finansų reikalų tarybos išvadas ir 2008 m. gruodžio 19 d.
Komisijos rekomendaciją dėl apyvartinių eurų monetų nacionalinių pusių ir išleidimo bendrųjų gairių (OL L 9, 2009 1 14, p. 52).